proxectonos/corpus_dominio_legal_administrativo_tmp huggingface dataset:
EXTRACTO da Resolución do 12 de setembro de 2024 pola que se dá publicidade do Acordo do Consello de Dirección que aproba as bases reguladoras das axudas para facilitar o financiamento da adquisición de uva polas adegas de elaboración de viño acollido ás denominacións de orixe e indicacións xeográficas protexidas vitivinícolas galegas para a campaña de 2024, e se procede á súa convocatoria para o ano 2024 en réxime de concorrencia non competitiva (código de procedemento IG408F).
Instituto Galego de Promoción Económica — III. Outras disposicións — 25/09/2024

BDNS (Identif.): 786689.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (https://www.pap.minhap.gob.es/bdnstrans/index).
Primeiro.
Persoas beneficiarias
As empresas que teñan cando menos un centro de traballo en Galicia e que sexan titulares de adegas de elaboración de viño (CNAE 1102), acollido ás denominacións de orixe e indicacións xeográficas protexidas vitivinícolas galegas.
Poderán ser persoas físicas ou xurídicas, agrupacións de persoas físicas ou xurídicas, comunidades de bens, sociedades civís ou calquera outro tipo de unidade económica ou patrimonio separado que, aínda carecendo de personalidade xurídica, cumpran os requisitos do anterior parágrafo.
Segundo.
Obxecto
As axudas concédense en réxime de concorrencia non competitiva e teñen por obxecto facilitar o financiamento da adquisición de uva polas adegas de elaboración de viño acollido ás denominacións de orixe e indicacións xeográficas protexidas vitivinícolas galegas para a campaña de 2024.
Terceiro.
Bases reguladoras
Resolución do 12 de setembro de 2024 pola que se dá publicidade do acordo do Consello de Dirección do Instituto Galego de Promoción Económica que aproba as bases reguladoras das axudas para facilitar o financiamento da adquisición de uva polas adegas de elaboración de viño acollido ás denominacións de orixe e indicacións xeográficas protexidas vitivinícolas galegas para a campaña de 2024, e se procede á súa convocatoria para o ano 2024 en réxime de concorrencia non competitiva (código de procedemento IG408F).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741.A.7700 e polos seguintes importes e distribución plurianual: 50.000 € no ano 2024 e 1.950.000 € no ano 2025.
Quinto.
Prazo de presentación de solicitudes
O prazo de presentación de solicitudes de axuda comezará o día 3 de outubro de 2024 ás 9.00 horas e rematará o 16 de decembro de 2024 ás 14.00 horas, agás que antes desa data se produza o esgotamento do crédito, o que será obxecto de publicación no
Diario Oficial de Galicia
e na páxina web do Igape, mediante resolución da persoa titular da Dirección Xeral do Igape.
Santiago de Compostela, 12 de setembro de 2024
RESOLUCIÓN do 3 de setembro de 2024, da Xerencia da Área Sanitaria de Ferrol, pola que se anuncia a incorporación da Asociación Parkinson Ferrol ao Consello Asesor de Pacientes da Área de Ferrol.
Servizo Galego de Saúde — III. Outras disposicións — 16/09/2024

De conformidade co establecido na disposición adicional primeira da Orde do 16 de outubro de 2018 pola que se regulan a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Ferrol da seguinte asociación:
Asociación Parkinson Ferrol.
Ferrol, 3 de setembro de 2024
RESOLUCIÓN do 4 de setembro de 2024 pola que se resolve a convocatoria do concurso de literatura infantil e xuvenil do Día das Letras Galegas 2024 (código de procedemento PR775A).
Escola Galega de Administración Pública — III. Outras disposicións — 16/09/2024

Mediante a Resolución da directora da Escola Galega de Administración Pública (EGAP) do 4 de abril de 2024 aprobáronse as bases reguladoras e convocouse o concurso de literatura infantil e xuvenil do Día das Letras Galegas 2024 (DOG núm. 72, do 12 de abril de 2024).
Segundo o disposto nas bases primeira e segunda da convocatoria, existen as seguintes categorías e premios:
Segundo as bases décima e décimo primeira da convocatoria, para a valoración dos textos constituirase un xurado que relacionará os textos presentados por orde de prelación tendo en conta os seguintes criterios de valoración:
a) Calidade literaria: ata 14 puntos.
b) Orixinalidade: ata 14 puntos.
c) Valores culturais e que sustentan a democracia e os dereitos humanos, incluída a igualdade entre mulleres e homes, a igualdade de trato e a non discriminación, así como a prevención da violencia de xénero e o acoso escolar ou calquera outra manifestación de violencia: ata 10 puntos.
d) Coidado da lingua: ata 12 puntos.
Mediante la Resolución da Directora da EGAP do 5 de xuño de 2024, nomeouse o xurado do antedito premio. En vista dos criterios transcritos, o xurado relacionou os contos situados nos tres primeiros postos de cada unha das categorías.
En vista de todo o exposto,
Adxudicar os premios do concurso ás seguintes persoas:
Segundo o disposto no artigo 22 da Lei 9/2007, do 13 de xuño, de subvencións de Galicia, e como tamén vén recollido no número 2 da base décimo segunda da convocatoria, as persoas beneficiarias, a través dos/das respectivos/as representantes legais, disporán dun prazo de dez (10) días hábiles, para a aceptación do premio mediante escrito dirixido á EGAP. Transcorrido este prazo sen manifestación expresa, o premio entenderase tacitamente aceptado.
Esta resolución, que pon fin á vía administrativa, poderá ser impugnada en reposición ante o mesmo órgano que a ditou, no prazo dun mes contado a partir do día seguinte ao da súa publicación, de acordo co disposto polos artigos 123 e 124 da Lei 39/2015, do 1 de outubro, do procedemento administrativo común das administracións públicas. Asemade, cabe a interposición directa de recurso contencioso-administrativo ante os xulgados desa xurisdición que resulten competentes, no prazo de dous (2) meses contados tamén a partir do día seguinte ao da publicación deste acto, de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de setembro de 2024
RESOLUCIÓN do 6 de setembro de 2024, da Secretaría Xeral de Emprego e Relacións Laborais, pola que se dá publicidade das axudas concedidas ao abeiro da Orde do 29 de decembro de 2023 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2024 (códigos de procedemento TR802H e TR358D).
Consellería de Emprego, Comercio e Emigración — III. Outras disposicións — 16/09/2024

En cumprimento do disposto no artigo 10.1 da Orde do 29 de decembro de 2023 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2024 (DOG núm. 17, do 24 de xaneiro), resolvo que se publiquen as subvencións concedidas que se indican no anexo, cun importe total de 330.000,00 euros, con cargo á aplicación 44.04.324C.481.1 dos orzamentos xerais da Comunidade Autónoma de Galicia para o exercicio 2024.
Santiago de Compostela, 6 de setembro de 2024
RESOLUCIÓN do 10 de setembro de 2024 en relación coa convocatoria pública de catro bolsas de colaboración en proxectos de investigación que se están a desenvolver nesta entidade, convocadas pola Resolución do 24 de maio de 2024 (Diario Oficial de Galicia número 110, do 7 de xuño).
Consello da Cultura Galega — III. Outras disposicións — 16/09/2024

De conformidade co establecido no artigo 15.1 da Lei 9/2007, do 13 de xuño, de subvencións de Galicia, publícanse das bolsas concedidas.
De acordo co anterior,
Adxudicar as bolsas aos/ás candidatos/as titulares e suplentes seleccionados/as na devandita convocatoria e que a continuación se relacionan:
Titular:
Suplentes:
Titulares:
Suplente:
Titular:
Suplentes:
Contra esta resolución, que esgota a vía administrativa, os/as interesados/as poderán interpoñer recurso potestativo de reposición perante a presidenta do Consello da Cultura Galega no prazo dun mes a partir do día seguinte ao da publicación ou ben directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia.
Santiago de Compostela, 10 de setembro de 2024
EXTRACTO da Orde do 11 de setembro de 2024 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se procede á súa convocatoria para o ano 2024 (código de procedemento TR352B).
Consellería de Emprego, Comercio e Emigración — III. Outras disposicións — 24/09/2024

BDNS (Identif.): 785896.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Entidades sen ánimo de lucro que establezan accións específicas de conformidade cos seus estatutos para a inserción das persoas con discapacidade e/ou en risco de exclusión social, e que estean a desenvolver actividades de promoción e implantación de políticas activas de emprego, relacionadas fundamentalmente coa promoción do emprego, o autoemprego e o desenvolvemento local.
Segundo. Obxecto
Financiamento de accións de fomento de emprego en colaboración coas entidades sen ánimo de lucro prestadoras de servizos sociais, a través da concesión de axudas e subvencións para a contratación nesta convocatoria do ano 2024, ou prórroga da contratación concedida na convocatoria do ano 2023, de axentes de emprego e unidades de apoio (procedemento TR352B), que colaborarán na implantación das políticas activas de emprego e na realización de funcións relacionadas coa dinamización e coa creación de emprego no ámbito das persoas con discapacidade e/ou en risco de exclusión social.
Terceiro. Bases reguladoras
Orde do 11 de setembro de 2024 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se procede á súa convocatoria para o ano 2024 (código de procedemento TR352B).
Cuarto. Importe
Para a concesión destas axudas destínanse 1.200.085,44 euros.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta orde no
Diario Oficial de Galicia
. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo remata o último día do mes.
Santiago de Compostela, 11 de setembro de 2024
EXTRACTO da Orde do 11 de setembro de 2024 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a prórroga na contratación de axentes de emprego e desenvolvemento local, e se procede á súa convocatoria para o ano 2024 (código de procedemento TR351B).
Consellería de Emprego, Comercio e Emigración — III. Outras disposicións — 24/09/2024

BDNS (Identif.): 785893.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Entidades locais ou, na súa falta, as entidades públicas dependentes ou vinculadas a unha Administración local que fosen beneficiarias destas axudas na derradeira convocatoria, sempre que todas elas dispoñan de capacidade técnica e de xestión suficientes para a execución dos correspondentes proxectos e non incorran nas circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo.
Obxecto
A prórroga de contratos ou para o apoio no financiamento do custo salarial das persoas que estean a desempeñar o posto de axente de emprego e desenvolvemento local, no ámbito da colaboración da Consellería de Emprego, Comercio e Emigración coas entidades locais (procedemento TR351B), a través dos programas de cooperación, como instrumento para promover a configuración dunha rede especializada na implantación das políticas activas de emprego e a xeración de emprego na contorna local.
Terceiro.
Bases reguladoras
Orde do 11 de setembro de 2024 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a prórroga na contratación de axentes de emprego e desenvolvemento local, e se procede á súa convocatoria para o ano 2024 (código de procedemento TR351B).
Cuarto.
Importe
Para a concesión destas axudas destínanse dous millóns douscentos mil euros (2.200.000 €).
Quinta.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta orde no
Diario Oficial de Galicia
. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo expira o último día do mes.
Santiago de Compostela, 11 de setembro de 2024
RESOLUCIÓN do 10 de setembro de 2024 pola que se dá publicidade dos convenios de colaboración subscritos no segundo cuadrimestre do ano 2024.
Axencia Galega de Infraestruturas — III. Outras disposicións — 19/09/2024

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia,
núm. 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Dar publicidade dos convenios subscritos pola Axencia Galega de Infraestruturas (AXI) no segundo cuadrimestre do ano 2024, que se incorpora como anexo a esta resolución.
Santiago de Compostela, 10 de setembro de 2024
RESOLUCIÓN do 6 de setembro de 2024 pola que se dá publicidade dos convenios de colaboración subscritos no segundo cuadrimestre do ano 2024.
Axencia Tributaria de Galicia — III. Outras disposicións — 19/09/2024

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Axencia Tributaria de Galicia nos meses de maio, xuño, xullo e agosto do ano 2024 que se incorpora como anexo a esta resolución.
Santiago de Compostela, 6 de setembro de 2024
RESOLUCIÓN do 10 de setembro de 2024, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no segundo cuadrimestre do ano 2024.
Consellería do Mar — III. Outras disposicións — 19/09/2024

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade da relación dos convenios subscritos pola Consellería do Mar nos meses de maio, xuño, xullo e agosto de 2024, que se incorporan no anexo desta resolución.
Santiago de Compostela, 10 de setembro de 2024
RESOLUCIÓN do 12 de setembro de 2024, da Secretaría Xeral Técnica e do Tesouro da Consellería de Facenda e Administración Pública, pola que se dá publicidade dos convenios de colaboración subscritos no segundo cuadrimestre do ano 2024.
Consellería de Facenda e Administración Pública — III. Outras disposicións — 19/09/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Consellería de Facenda e Administración Pública nos meses de maio, xuño, xullo e agosto do ano 2024, que se incorpora como anexo a esta resolución.
Santiago de Compostela, 12 de setembro de 2024
RESOLUCIÓN do 10 de setembro de 2024 pola que se dá publicidade dos convenios de colaboración subscritos no segundo cuadrimestre do ano 2024.
Axencia Galega de Innovación — III. Outras disposicións — 19/09/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade á relación dos convenios e addendas subscritos pola Axencia Galega de Innovación nos meses de maio, xuño, xullo e agosto do ano 2024, que se incorpora no anexo I desta resolución.
Santiago de Compostela, 10 de setembro de 2024
CORRECCIÓN DE ERROS. Resolución do 15 de agosto de 2024, da Dirección Xeral de Ordenación e Innovación Educativa, pola que se resolve definitivamente a relación de centros autorizados para a implantación do bacharelato de excelencia en Ciencias e Tecnoloxía (STEMbach), para o curso 2024/25.
Consellería de Educación, Ciencia, Universidades e Formación Profesional — III. Outras disposicións — 19/09/2024

Advertidos erros na devandita resolución, publicada no
Diario Oficial de Galicia
número 163, do 26 de agosto de 2024, é necesario facer as seguintes correccións:
Na segunda táboa (Centros docentes de continuidade no STEMbach), nas páxinas 48153 e 48154, deben incorporarse os seguintes centros:
RESOLUCIÓN do 13 de setembro de 2024, da Secretaría Xeral Técnica da Consellería de Presidencia, Xustiza e Deportes, pola que se dá publicidade dos convenios de colaboración subscritos por esta consellería no segundo cuadrimestre do ano 2024.
Consellería de Presidencia, Xustiza e Deportes — III. Outras disposicións — 19/09/2024

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia e para dar cumprimento a esa obriga,
Artigo único
Dar publicidade da relación dos convenios subscritos pola Consellería de Presidencia, Xustiza e Deportes nos meses de maio, xuño, xullo e agosto do ano 2024, que se incorpora como anexo I a esta resolución.
Santiago de Compostela, 13 de setembro de 2024
RESOLUCIÓN do 11 de setembro de 2024 pola que se dá publicidade dos convenios de colaboración subscritos por esta axencia no segundo cuadrimestre do ano 2024.
Axencia Instituto Enerxético de Galicia — III. Outras disposicións — 19/09/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
Dar publicidade á relación dos convenios subscritos polo Instituto Enerxético de Galicia (Inega) nos meses de maio a agosto do ano 2024, que se incorpora como anexo a esta resolución.
Santiago de Compostela, 11 de setembro de 2024
RESOLUCIÓN do 16 de setembro de 2024 pola que se dá publicidade das axudas concedidas ao abeiro da Orde do 28 de decembro de 2023 (Diario Oficial de Galicia número 22, do 31 de xaneiro de 2024) pola que se establecen as bases reguladoras e a convocatoria para o ano 2024 para a concesión, en réxime de concorrencia competitiva, de axudas a proxectos colectivos para a modernización e mellora dos equipamentos e das infraestruturas dos portos pesqueiros, dos lugares de desembarque, das lonxas e dos ancoradoiros, cofinanciada polo Fondo Europeo Marítimo, de Pesca e de Acuicultura (FEMPA) e tramitada como expediente anticipado de gasto (código de procedemento PE209G).
Consellería do Mar — III. Outras disposicións — 25/09/2024

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Ordenar a publicación no
Diario Oficial de Galicia
das axudas concedidas (anexo) para proxectos colectivos que modernicen as infraestruturas dos portos pesqueiros, das lonxas ou establecementos autorizados para a primeira venda de produtos pesqueiros e dos lugares de desembarque, para a mellora da eficiencia enerxética, da protección do ambiente, da seguridade e das condicións de traballo, da calidade e do incremento do control e da rastrexabilidade dos produtos desembarcados procedentes da pesca e da seguridade das infraestruturas fronte a eventos meteorolóxicos provocados polo cambio climático.
Estas axudas están cofinanciadas nun 70 % polo Fondo Europeo Marítimo, de Pesca e de Acuicultura (FEMPA) e o 30 % pola Comunidade Autónoma de Galicia, con cargo á aplicación orzamentaria 46.03.514A.781.0.
Santiago de Compostela, 16 de setembro de 2024
RESOLUCIÓN do 16 de setembro de 2024, da Secretaría Xeral Técnica da Consellería de Vivenda e Planificación de Infraestruturas, pola que se dá publicidade dos convenios de colaboración subscritos por esta consellería no segundo cuadrimestre de 2024.
Consellería de Vivenda e Planificación de Infraestruturas — III. Outras disposicións — 25/09/2024

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), publícase no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Dar publicidade dos convenios subscritos pola Consellería de Vivenda e Planificación de Infraestruturas no segundo cuadrimestre do ano 2024, que se incorporan como anexo a esta resolución.
Santiago de Compostela, 16 de setembro de 2024
CORRECCIÓN DE ERROS. Orde do 1 de agosto de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do Sistema universitario de Galicia pola Unión Europea no marco do programa FSE+ Galicia 2021-2027, e se procede á súa convocatoria para o exercicio 2023 (códigos de procedemento ED481A e IN606A).
Consellería de Educación, Ciencia, Universidades e Formación Profesional — III. Outras disposicións — 25/09/2024

Advertidos erros na citada orde, publicada no Diario Oficial de Galicia núm. 156, do 18 agosto de 2023, procede facer as seguintes correccións:
Na páxina 48874 no punto segundo do artigo 23, onde di:
«2. As axudas imputaranse ás aplicacións orzamentarias 10.03.561B.444.0, 05.A2.561A.403.0 e 05.A2.561A.481.0, correspondentes aos orzamentos xerais da Comunidade Autónoma de Galicia para o ano 2023, coa seguinte distribución por anos:
Debe dicir:
«2. As axudas imputaranse ás aplicacións orzamentarias 10.03.561B.444.0, 05.A2.561A.403.0 e 05.A2.561A.481.0, correspondentes aos orzamentos xerais da Comunidade Autónoma de Galicia para o ano 2023, coa seguinte distribución por anos:
CORRECCIÓN DE ERROS. Resolución do 23 de novembro de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se produce a publicación parcial da adxudicación das axudas da Orde do 1 de agosto de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do Sistema universitario de Galicia pola Unión Europea no marco do programa FSE+ Galicia 2021-2027, e se procede á súa convocatoria para o exercicio 2023 (códigos de procedemento ED481A e IN606A).
Consellería de Educación, Ciencia, Universidades e Formación Profesional — III. Outras disposicións — 25/09/2024

Advertidos erros na citada resolución, publicada no
Diario Oficial de Galicia
núm. 225, do 27 de novembro de 2023, procede facer as seguintes correccións:
Na páxina 65339, onde di:
«O importe das axudas das universidades do SUG imputarase ao Plan galego de financiamento universitario para o período 2022-2026 nas anualidades de 2023, 2024, 2025 e 2026. As anualidades 2027 e 2028 imputaranse ao novo plan de financiamento universitario. As axudas ás universidades do SUG están cofinanciadas polo Programa FSE+ Galicia 2021-2027.
Debe dicir:
O importe das axudas das universidades do SUG imputarase ao Plan galego de financiamento universitario para o período 2022-2026 nas anualidades de 2023, 2024, 2025 e 2026. As anualidades 2027 e 2028 imputaranse ao novo plan de financiamento universitario. As axudas ás universidades do SUG están cofinanciadas polo Programa FSE+ Galicia 2021-2027.
CORRECCIÓN DE ERROS. Resolución do 1 de xullo de 2024, conxunta da Consellería de Educación, Ciencia, Universidades e Formación Profesional e da Axencia Galega de Innovación, pola que se adxudican as axudas da Orde do 27 de decembro de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do Sistema universitario de Galicia pola Unión Europea no marco do programa FSE+ Galicia 2021-2027, e se procede á súa convocatoria para o exercicio 2024 (códigos de procedemento ED481A e IN606A).
Consellería de Educación, Ciencia, Universidades e Formación Profesional — III. Outras disposicións — 25/09/2024

Advertidos erros na citada resolución, publicada no
Diario Oficial de Galicia
núm. 133, do 10 de xullo de 2024, procede facer as seguintes correccións:
Na páxina 41646 no punto quinto, onde di:
«Quinto. As axudas concedidas financiaranse con cargo aos orzamentos xerais da Comunidade Autónoma de Galicia para o ano 2024 e anos sucesivos, de acordo coa seguinte distribución segundo a estrutura de pagamento recollida no artigo 23 das bases da convocatoria.
Universidades do SUG: 90 axudas.
Debe dicir:
«Quinto. As axudas concedidas financiaranse con cargo aos orzamentos xerais da Comunidade Autónoma de Galicia para o ano 2024 e anos sucesivos, de acordo coa seguinte distribución segundo a estrutura de pagamento recollida no artigo 23 das bases da convocatoria.
Universidades do SUG: 90 axudas.
CORRECCIÓN DE ERROS. Orde do 27 de decembro de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do Sistema universitario de Galicia pola Unión Europea no marco do programa FSE+ Galicia 2021-2027, e se procede á súa convocatoria para o exercicio 2024 (códigos de procedemento ED481A e IN606A).
Consellería de Educación, Ciencia, Universidades e Formación Profesional — III. Outras disposicións — 25/09/2024

Advertidos erros na citada orde, publicada no Diario Oficial de Galicia núm. 35, do 19 de febreiro de 2024, procede facer as seguintes correccións:
Na páxina 14034 no punto dous do artigo 23, onde di:
«2. As axudas imputaranse ás aplicacións orzamentarias 10.03.561B.444.0, 09.A2.561A.403.0 e 09.A2.561A.481.0, correspondentes aos orzamentos xerais da Comunidade Autónoma de Galicia para o ano 2024, coa seguinte distribución por anos:
Debe dicir:
«2. As axudas imputaranse ás aplicacións orzamentarias 10.03.561B.444.0, 09.A2.561A.403.0 e 09.A2.561A.481.0, correspondentes aos orzamentos xerais da Comunidade Autónoma de Galicia para o ano 2024, coa seguinte distribución por anos:
CORRECCIÓN DE ERROS. Resolución do 4 de marzo de 2024 pola que se modifica parcialmente a Resolución do 23 de novembro de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se adxudican as axudas da Orde do 1 de agosto de 2023 pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do Sistema universitario de Galicia pola Unión Europea no marco do programa FSE+ Galicia 2021-2027, e se procede á súa convocatoria para o ano 2023 (códigos de procedemento ED481A e IN606A).
Consellería de Educación, Ciencia, Universidades e Formación Profesional — III. Outras disposicións — 25/09/2024

Advertidos erros na citada resolución publicada no Diario Oficial de Galicia núm. 50, do 11 de marzo de 2024 (con corrección de erros publicada no Diario Oficial de Galicia núm. 56, do 19 de marzo de 2024), procede facer a seguinte corrección:
Na páxina 18044 punto terceiro, onde di:
«Terceiro. A distribución resultante por universidades é a seguinte:
Debe dicir:
«Terceiro. A distribución resultante por universidade é a seguinte:
RESOLUCIÓN do 23 de setembro de 2024 pola que se ordena a publicación do Acordo do Consello da Xunta de Galicia, do 23 de setembro de 2024, polo que se aproba a modificación da relación de postos de traballo referente ao proceso de funcionarización de postos de traballo de persoal laboral da Xunta de Galicia e clasificación no corpo administrativo (subgrupo C1) da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 26/09/2024

A aprobación desta modificación da relación de postos de traballo referente ao proceso de funcionarización de postos de persoal laboral da Xunta de Galicia e clasificación no corpo administrativo (subgrupo C1) da Administración xeral da Comunidade Autónoma de Galicia xustifícase en desenvolvemento dos procesos de funcionarización, co obxecto de facer efectivo o dereito das persoas que superaron os correspondentes procesos ao cambio de vínculo xurídico e toma de posesión como funcionario de carreira.
Coa finalidade de facer efectivo o dereito, en condicións de igualdade, á toma de posesión como persoal funcionario de carreira da Comunidade Autónoma de Galicia das persoas recollidas na Orde do 8 de agosto de 2024 pola que se regula o procedemento para o nomeamento como persoal funcionario de carreira do persoal laboral fixo de determinadas categorías profesionais que superou os procesos de funcionarización convocados polas resolucións do 26 de abril de 2021 e do 12 de maio de 2021 (DOG núm. 164, do 27 de agosto), e tendo en conta o recollido no artigo 39.3 da Lei 39/2015, do 1 de outubro, do procedemento administrativo común das administracións públicas, cómpre que esta modificación teña efectos do 22.8.2024.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 23 de setembro de 2024, adoptou o seguinte
Primeiro. Aprobar a modificación da relación de postos de traballo referente ao proceso de funcionarización de postos de traballo de persoal laboral da Xunta de Galicia e clasificación no corpo administrativo (subgrupo C1) da Administración xeral da Comunidade Autónoma de Galicia.
Segundo. Ordenar a súa publicación no Diario Oficial de Galicia.
Terceiro. Esta modificación terá efectos do 22.8.2024.
Visto o acordo adoptado polo Consello da Xunta de Galicia, na súa reunión do 23 de setembro de 2024, relativo á aprobación da modificación da relación de postos de traballo referente ao proceso de funcionarización de postos de traballo de persoal laboral da Xunta de Galicia e clasificación no corpo administrativo (subgrupo C1) da Administración xeral da Comunidade Autónoma de Galicia, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 23 de setembro de 2024
RESOLUCIÓN do 17 de setembro de 2024, da Secretaría Xeral Técnica da Consellería de Emprego, Comercio e Emigración, pola que se dá publicidade dos convenios de colaboración subscritos no segundo cuadrimestre do ano 2024.
Consellería de Emprego, Comercio e Emigración — III. Outras disposicións — 26/09/2024

O artigo 15.2 da Lei 1/2016, do 18 de xaneiro, de transparencia e bo goberno, imponlle a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade da relación dos convenios subscritos pola Consellería de Emprego, Comercio e Emigración nos meses de maio a agosto de 2024, que se incorpora como anexo a esta resolución.
Santiago de Compostela, 17 de setembro de 2024
EXTRACTO da Orde do 17 de setembro de 2024 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2023/24 en centros públicos de Galicia (código de procedemento ED311G).
Consellería de Educación, Ciencia, Universidades e Formación Profesional — III. Outras disposicións — 26/09/2024

BDNS (Identif.): 786832.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Estudantes que remataron brillantemente os seus estudos de ensinanzas artísticas superiores conducentes a unha titulación superior de ensinanzas artísticas no curso 2023/24, nos centros dependentes da Xunta de Galicia, cunha puntuación media no seu expediente académico igual ou superior a 8,5000 sen arredondamento.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado que rematou os seus estudos de ensinanzas artísticas superiores no curso 2023/24 nos centros públicos da Comunidade Autónoma de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 21.000 €.
Cada premio terá unha dotación máxima de 3.500 € e un diploma acreditativo.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da súa publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 17 de setembro de 2024
RESOLUCIÓN do 19 de setembro de 2024 pola que se dá publicidade aos convenios de colaboración subscritos no segundo cuadrimestre do ano 2024.
Axencia Galega das Industrias Culturais — III. Outras disposicións — 27/09/2024

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos pola Axencia Galega das Industrias Culturais no segundo cuadrimestre do ano 2024, que se incorpora como anexo a esta resolución.
Santiago de Compostela, 19 de setembro de 2024
RESOLUCIÓN do 18 de setembro de 2024, da Secretaría Xeral Técnica da Consellería de Cultura, Lingua e Xuventude, pola que se dá publicidade aos convenios de colaboración subscritos por esta consellería no segundo cuadrimestre do ano 2024.
Consellería de Cultura, Lingua e Xuventude — III. Outras disposicións — 27/09/2024

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Único. Dar publicidade á relación dos convenios subscritos pola Consellería de Cultura, Lingua e Xuventude, nos meses de maio, xuño, xullo e agosto de 2024, que se incorpora como anexo a esta resolución.
Santiago de Compostela, 18 de setembro de 2024
RESOLUCIÓN do 18 de setembro de 2024 pola que se dá publicidade aos convenios de colaboración subscritos no segundo cuadrimestre do ano 2024.
Consello da Cultura Galega — III. Outras disposicións — 30/09/2024

Para os efectos previstos no artigo 1 da Lei 1/2016, do 18 de xaneiro, de transparencia e bo goberno, acórdase darlle publicidade aos convenios de colaboración subscritos polo Consello da Cultura Galega, no segundo cuadrimestre do ano 2024, os cales se relacionan no anexo a esta resolución.
Santiago de Compostela, 18 de setembro de 2024
ORDE do 17 de setembro de 2024 pola que se establecen os domingos e festivos en que se autoriza a apertura de establecementos comerciais durante o ano 2025.
Consellería de Emprego, Comercio e Emigración — III. Outras disposicións — 30/09/2024

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro), determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no
Diario Oficial de Galicia
antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a Comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido no parágrafo anterior, e co obxectivo de protexer os intereses comerciais nos diferentes concellos, unha vez publicadas no
Diario Oficial de Galicia
as datas as que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro, e terá que se presentar acompañada dos informes emitidos pola Cámara de Comercio, Industria e Navegación da zona e polas organizacións empresariais e sindicais do sector comercial máis representativas. A consellería resolverá no prazo de quince (15) días, contados desde a presentación da solicitude. De transcorrer o dito prazo sen resolución expresa, considerarase estimada a petición. Con anterioridade ao 15 de decembro, serán publicados no
Diario Oficial de Galicia
os cambios que se aprobasen.
A Consellería de Emprego, Comercio e Emigración ten competencia en materia de comercio, de acordo co disposto no Decreto 147/2024, do 20 de maio, polo que se establece a estrutura orgánica da Consellería de Emprego, Comercio e Emigración (DOG núm. 101, do 27 de maio).
En aplicación dos citados preceptos, logo de consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, procédese á fixación dos dez (10) domingos e festivos que, para os efectos do exercicio da actividade comercial, terán a condición de hábiles durante o ano 2025.
Polo tanto, en uso das facultades que teño conferidas,
Artigo único. Os domingos e festivos en que os establecementos comerciais poderán permanecer abertos ao público durante o ano 2025 son:
– 7 de xaneiro
– 12 de xaneiro
– 17 de abril
– 29 de xuño
– 30 de novembro
– 6 de decembro
– 8 de decembro
– 14 de decembro
– 21 de decembro
– 28 de decembro
Santiago de Compostela, 17 de setembro de 2024
ORDE do 20 de setembro de 2024 pola que se dispón que un dos vogais da Comisión Galega da Competencia pase a prestar os seus servizos en réxime de dedicación absoluta.
Consellería de Emprego, Comercio e Emigración — III. Outras disposicións — 30/09/2024

En virtude do disposto no artigo 31 do Decreto 118/2016, do 4 de agosto, polo que se crea o Instituto Galego do Consumo e da Competencia e se aproban os seus estatutos (DOG núm. 160, do 25 de agosto), de acordo coa proposta do Pleno da Comisión Galega da Competencia do 11 de xuño de 2024, e conforme o establecido no artigo 3 do Decreto 147/2024, do 20 de maio, polo que se establece a estrutura orgánica da Consellería de Emprego, Comercio e Emigración (DOG núm. 78, do 24 de abril), dispoño que o vogal Daniel Neira Barral pase a prestar os seus servizos en réxime de dedicación absoluta conforme o previsto no artigo 31.3 do Decreto 118/2016, do 4 de agosto.
Santiago de Compostela, 20 de setembro de 2024
RESOLUCIÓN do 23 de setembro de 2024, da Secretaría Xeral da Lingua, pola que se adxudican bolsas de formación nos lectorados de lingua, literatura e cultura galegas, convocadas mediante a Orde do 13 de maio de 2024 (código de procedemento PL500E).
Consellería de Cultura, Lingua e Xuventude — III. Outras disposicións — 30/09/2024

A Orde do 13 de maio de 2024 (DOG núm. 101, do 27 de maio) establece as bases e anuncia a convocatoria, en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade, de bolsas de formación nos lectorados de lingua, literatura e cultura galegas nos centros de estudos galegos localizados noutras tantas universidades de fóra de Galicia.
Logo de ver a proposta de resolución definitiva de adxudicación das ditas bolsas de formación e a certificación, remitidas ambas as dúas pola subdirectora xeral da Lingua en cumprimento do establecido no artigo 16.2 da dita orde, e acompañadas da acta da comisión de valoración constituída ao abeiro do artigo 15.5 desa orde e da resolución definitiva de persoas admitidas e excluídas, este secretario xeral, en uso das facultades que lle son expresamente delegadas en virtude da disposición adicional única da Orde do 13 de maio de 2024,
Artigo 1
Adxudicar as bolsas de formación nos lectorados de lingua, literatura e cultura galegas dos centros de estudos galegos localizados nas universidades que se especifican, coas condicións establecidas na orde da convocatoria e polo período que se indica, ás persoas relacionadas no anexo I.
Artigo 2
Contra esta resolución, que pon fin á vía administrativa, as persoas interesadas poderán interpoñer recurso potestativo de reposición perante o/a titular da Secretaría Xeral da Lingua, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 23 de setembro de 2024
EXTRACTO da Orde do 15 de outubro de 2024 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2024 (código de procedemento MR321A).
Consellería do Medio Rural — III. Outras disposicións — 24/10/2024

BDNS (Identif.): 791659.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias das axudas que se regulan nesta orde as seguintes entidades:
1. Entidades agrarias con representación no Consello Agrario Galego.
2. Outras asociacións agrarias.
Segundo. Obxecto
1. O obxecto desta orde é establecer as bases reguladoras para conceder axudas, en réxime de concorrencia polo sistema de rateo, para realizar actividades de interese agrario e convocalas para o exercicio orzamentario 2024.
2. A finalidade das axudas concedidas ao abeiro destas bases reguladoras é a realización de actividades de representación e de formación dos asociados das organizacións profesionais agrarias e asociacións agrarias legalmente constituídas e con implantación en Galicia e dos agricultores galegos en xeral.
Terceiro. Bases reguladoras
Estas axudas outorgaranse ao abeiro do disposto na Orde do 15 de outubro de 2024 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2024 (código de procedemento MR321A).
Cuarto. Importe
Importe total da convocatoria: 600.000 euros.
Quinto. Prazo de presentación de solicitudes
O prazo de presentación de solicitudes será dun mes, que se contará desde o día seguinte ao da publicación desta orde no Diario Oficial de Galicia.
Santiago de Compostela, 15 de outubro de 2024